**Gamle Fengselet Kulturhotell** er et tidligere fengsel på Leirvik på Stord, som er omgjort til hotell. 

Bygningene ble oppført i 1864 og var i drift som fengsel til 1965.

Bakgrunn
--------

Som resultat av fengselsloven av 1857 ble det satt standardiserte krav om mer mer human kriminalomsorg og eneceller. Halsnøy kloster fungerte på denne tiden som fangehus for den sørlige delen av fylket, men arresten fra 1700-tallet tilfredsstilte ikke lenger de nye kravene.

På oppdrag fra staten utarbeidet arkitektene Heinrich Ernst Schirmer og Friedrich Wilhelm von Hanno en serie med typetegninger for fengsler med ulik størrelse, fra 8 til 40 fanger. Det var kort vei fra dom til fengsel ettersom loven krevde at byggene skulle inneholde de tre funksjonene cellefengsel, rettslokale og familiebolig for justisvaktmester.

Fengselsdrift
-------------

Daværende Søndre Bergenhus amt bestemte at fylket skulle bygge to nye distriktsfengsel – et på Voss og et på Leirvik. I1864 flyttet arrestforvareren med familie fra klosteret og inn i nye Lervigs Distriktsfængsel. 

Utgangspunktet for fengselet på Stord var Schirmer og von Hannos tegninger. Ansvarlig arkitekt for utbyggingen var Franz Wilhelm Schiertz, som også var ansvarlig for Bergen kretsfengsel. Fengselet med elleve celler og rettsbygningen ble oppført årene 1863-64 og var den gang plassert litt utenfor sentrumskjernen. Begge byggene var på to etasjer pluss kjeller og loft. 

Ved fengselet som delvis ble drevet som arbeidsleir lå det opprinnelig også fjøs, åker og eng.

De innsatte besto for det meste av fattige som hadde gjort seg skyldige i tyveri, tigging eller konkubinat. Flere av de innsatte kvinnene hadde med seg barna sine i soningen og noen av dem fødte barn i fengselet, som i praksis også måtte driva sosialomsorg. Et av fengselsbarna var forfatteren Jean Føyen.

I 1965 ble fengselet tatt ut av drift som fengsel.

Nyere tid
---------

Fengselet sto deretter tomt i en del år, før Postverket kjøpte fengslet og rettsbygningen og ønsket å rive disse for å bygge nytt postbygg. Lokalbefolkningen protesterte, og kommunen vernet bygget. Posten pusset derfor heller opp bygget, og brukte det til utstillingslokale og kulturbygg. 

I 1997 ble bygget solgt til arkitektene Holmedal og Husum, som leide ut kjelleren i begge bygningene og 1. etasje i rettsbygningen til restaurantdrift i perioden 2000 til 2018, blant andre Fengselet Mat og Vinkjellar.

I 2021 ble byggene restaurert og gjort om til et hotell, der de tidligere fengselscellene er gjort om til hotellrom.

Galleri
-------

* Det gamle fengselet på Leirvik
* Leirvik fengsel i Jens Hystadvegen i Leirvik, med blant annet Skrivarvegen foran, Frelsesarmeen Stord korps' bygg i Vidsteensvegen til venstre og radiotårnet på Telebygget i Borggata 10.  Foto: Fortegnet panorama mars 2018Leirvik fengsel i Jens Hystadvegen i Leirvik, med blant annet Skrivarvegen foran, Frelsesarmeen Stord korps' bygg i Vidsteensvegen til venstre og radiotårnet på Telebygget i Borggata 10.  Foto: Fortegnet panorama mars 2018
* Fengselet og bygningene omkring. Foto: Fortegnet panorama mars 2018Fengselet og bygningene omkring. Foto: Fortegnet panorama mars 2018
* Det tidligere fengselet og rettsbygningen i Leirvik i Stord kommune ble oppført årene 1863-64. Stord kretsfengsel ble tatt ut av drift i 1965. Foto: 2008Det tidligere fengselet og rettsbygningen i Leirvik i Stord kommune ble oppført årene 1863-64. Stord kretsfengsel ble tatt ut av drift i 1965. Foto: 2008

Referanser
----------

1. ↑  Evensen, Arne (25. oktober 2023). «fengselsstraffens historie». *Store norske leksikon* **(norsk)**. Besøkt 9. mars 2024.
2. ↑  «Perle i Sunnhordland med eget fengsel». *www.bt.no*. 22. mai 2017. Besøkt 9. mars 2024.
3. 1 2  Olderkjær, Ove Arne (7. mai 2023). «(+) Frå fangehus til hotell». *sunnhordland.no* **(norsk)**. Besøkt 9. mars 2024.
4. ↑  «Fengselet i Leirvik». *digitaltmuseum.no*. Besøkt 9. mars 2024.
5. ↑  «Intimt og fengslende på Stord». *Smak* **(norsk)**. Besøkt 9. mars 2024.
6. ↑  Barane, Kristine Brandsdal (14. september 2020). «(+) Tomme lokale og løpande utgifter – vurderer å selja Fengselet». *sunnhordland.no* **(norsk)**. Besøkt 9. mars 2024.
7. ↑  «Tradisjonsmat og brennevin i Fengselet». *Haugesunds Avis* **(norsk)**. 29. juni 2000. Besøkt 9. mars 2024.
8. ↑  Sjuve, Christopher (11. mai 2009). «Vi sjekket om Hellstrøm fikk ryddet opp på Stord». *www.klikk.no* **(norsk)**. Besøkt 9. mars 2024.
9. ↑  «(+) Fengselet er til sals». *sunnhordland.no* **(norsk)**. 25. november 2014. Besøkt 9. mars 2024.
10. ↑  Bruntveit, Marie Knutsen (8. august 2021). «(+) Byggjer hotellrom i gamle fengselsceller: – Me ønskjer å tilby noko heilt annleis». *sunnhordland.no* **(norsk)**. Besøkt 9. mars 2024.

Eksterne lenker
---------------

* (en) Leirvik fengsel – kategori av bilder, video eller lyd på Commons
* Gamle Fengselet Kulturhotell på Facebook Rediger på Wikidata

* Gamle Fengselet Kulturhotell på Instagram Rediger på Wikidata
* Bygningsvernplan for Stord kommune 2009